
Postupanje s osobama koje prelaze granične prijelaze Republike Hrvatske — zdravstveni 
nadzor nad putnicima 


Verzija 24, 30. rujna 2021. 


Na temelju Odluke o privremenoj zabrani i ograničavanju prelaska preko graničnih 
prijelaza Republike Hrvatske koju je 23. srpnja 2021. godine donio Stožer civilne zaštite 
Republike Hrvatske, ovdje donosimo upute za postupanje s osobama kojima je Odlukom 
omogućen prijelaz granice, a vezano uz smanjenje rizika od unosa 1 širenja bolesti COVID-19. 


e Putnici su prema Odluci dužni prikazati na ulasku u Hrvatsku negativan molekularni 
(PCR) test na SARS-CoV-2 koji nije stariji od 72 sata ili brzi antigenski test (BAT) na 
SARS-CoV-2 koji je naveden na Zajedničkoj listi brzih antigenskih testova koje 
međusobno priznaju države članice Europske Unije, a koju objavljuje Europska 
komisija koji nije stariji od 48 sati. Ako nemaju takav nalaz, granična će ih policija 
uvesti u digitalnu platformu za praćenje bolesti COVID-19 kao obveznike karantene 
(samoizolacije), uputiti da najkraćim putem idu do svog odredišta, na kojem će biti u 
karanteni do prispijeća negativnog nalaza, te dati informaciju o lokacijama i kontaktima 
za testiranje i e-mail adresu na koju mogu poslati nalaz testiranja ukoliko se žele testirati 
radi skraćenja karantene. Obveza karantene traje deset dana ili do predočenja 
negativnog PCR ili BAT nalaza. 

* Te osobe, ukoliko se žele testirati, trebaju se naručiti za PCR ili BAT testiranje prema 
mjestu boravka u karanteni itestirati se. Odlazak na testiranje je opravdano napuštanje 
doma/smještaja tijekom trajanja karantene. Putem do testiranja i nazad moraju nositi 
masku, dezinficirati ruke prije polaska te pridržavati se propisanih razmaka od ostalih 
osoba cijelo vrijeme izlaska iz doma/smještaja. 

e Negativan PCR ili BAT nalaz osoba šalje na e-mail adresu koju su dobili na letku od 
granične policije i na temelju tog nalaza im policija u digitalnoj platformi ukida 
(deaktivira) obvezu samoizolacije. 

e Ukoliko PCR ili BAT nalaz bude pozitivan na SARS-CoV-2 ili osoba tijekom karantene 
razvije simptome bolesti, osoba o nalazu ili simptomima bolesti obavještava telefonom 
izabranog liječnika (ili ako osoba nema izabranog liječnika u Hrvatskoj i nalazi se u 
unajmljenom smještaju — hotelu, privatnom smještaju, obavještava 
vlasnika/organizatora smještaja koji će osobi osigurati kontakt sa zdravstvenom 
službom  — teritorijalno nadležnim  epidemiologom i/ili nadležnom turističkom 
ambulantom). 

* Ako iz nekog razloga osoba ne može uraditi PCR ili BAT test u roku od deset dana, 
obvezna je pridržavati se karantene koja automatizmom ističe nakon deset dana od 
dolaska u Hrvatsku. 





Osobe koje su preboljele bolest COVID-19 unazad dvanaest mjeseci izuzete su od 
obveze pribavljanja negativnog PCR ili BAT testa i karantene. Za dokazivanje 
preboljenja trebaju imati važeću EU digitalnu potvrdu, pozitivan nalaz PCR ili 
antigenskog testa koji je urađen unazad 365 dana, a stariji od 11 dana od dana dolaska 
na granični prijelaz ili potvrdu o preboljenju izdanu od liječnika. 

Osobe koje su unazad 365 dana primile drugu dozu cjepiva protiv bolesti COVID-19 
koje se primjenjuje u državama članicama EU (Pfizer, Moderna, AstraZeneca, 
Gamaleya, Sinopharm), a potpuno cijepljenje sastoji se od dvije doze, izuzete su od 
obveze pribavljanja negativnog PCR ili BAT testa i karantene uz predočenje potvrde o 
primljenim dozama spomenutih cjepiva ili važeću EU digitalnu potvrdu. 

Osobe koje su primile jednu dozu cjepiva protiv COVID-19 tvrtke Janssen/J&J prije 
više od 14 dana, a manje od 365 dana, izuzete su od obveze pribavljanja negativnog 
PCR ili BAT testa i karantene uz predočenje potvrde o primljenim dozama spomenutih 
cjepiva ili važeće EU digitalne potvrde. 

Ako je osoba preboljela bolest COVID-19 i primila jednu dozu cjepiva unutar_osam 
mjeseci od početka bolesti COVID-19, a cijepljenje je provedeno prije manje od 365 
dana i ima potvrdu o preboljenju i primitku jedne doze cjepiva, izuzeće od obveze 
predočenja negativnog PCR/BAT testa ili karantene produžava se do isteka dvanaest 
mjeseci od primjene cjepiva. 

Osobe koje su cijepljene cjepivom Pfizer, Moderna, AstraZeneca ili Gamaleya, u 
Republiku Hrvatsku mogu ući u razdoblju od 22. do najviše 42. dana od primitka prve 
doze cjepiva Pfizer, Moderna ili Gamaleya, odnosno od 22. do najviše 84. dana od 
primitka prve doze cjepiva AstraZeneca. 

Djeca mlađa od dvanaest godina koja putuju u pratnji roditelja/skrbnika, izuzeta su od 
obveze predočenja negativnog rezultata testa i karantene, ako su roditelji/skrbnici 
negativni na PCR ili BAT testu, odnosno posjeduju potvrdu o cijepljenju ili preboljenju 
bolesti COVID-19. 


Na temelju Odluke o privremenoj zabrani 1 ograničavanju prelaska preko graničnih 
prijelaza Republike Hrvatske koju je donio Stožer civilne zaštite, putnici koji dolaze iz 
zemalja na koje se primjenjuju posebne epidemiološke mjere, ovisno o tome u kojoj se 
kategoriji zemlja nalazi obvezni su pri ulasku u Hrvatsku 1) predočiti negativan PCR nalaz 
koji nije stariji od 72 sata i određuje im se nužna mjera karantene/samoizolacije u trajanju 
od 14 dana; ili 2) predočiti negativan rezultat PCR/BAT testa pri ulasku u Hrvatsku 
neovisno o cjepnom statusu i preboljenju. 

Osobe koje dolaze iz zemalja na koje se primjenjuje obvezna karantena mogu skratiti 
karantenu/samoizolaciju ako, najranije sedmi dan samoizolacije, o svom trošku obave 
PCR testiranje na SARS-CoV-2 u ustanovi ovlaštenoj za provedbu PCR testiranja te je 
nalaz negativan. Dokaz o preboljenju i cijepljenju ne oslobađa obveze pribavljanja 
negativnog PCR testa i karantene putnike koji dolaze iz tih zemalja. 

Popis država iz gornje dvije kategorije na koje se primjenjuju posebne epidemiološke 
mjere moguće je naći na internetskim stranicama Hrvatskog zavoda za javno zdravstvo: 
https://www.hzjz.hr/wp-content/uploads/2020/03/Popis-dr%C5%BEava-za-koje-se-pri- 
dolasku-u-Republiku-Hrvatsku-primjenjuju-posebne-epidemiolo%C5% A1ke-mjere- 
prilikom-prelaska-granice.pdf 


